הנסיך המדליק מבל אייר

הנסיך המדליק מבל אייר (באנגלית: The Fresh Prince of Bel-Air) היא קומדיית מצבים אמריקאית, אשר שודרה במקור בערוץ NBC מ-10 בספטמבר 1990 עד 20 במאי 1996. לסדרה צולמו 6 עונות, שכללו 148 פרקים בסך הכל. בישראל שודרה התוכנית החל מ-1993 בטלוויזיה החינוכית (ערוץ 2) ובהמשך בערוץ הילדים וזכתה לפופולריות רבה. ב-1 ביולי 2019 כל עונות הסדרה עלו לשירות נטפליקס בישראל, אולם הוסרו מהשירות ב-1 בדצמבר 2020. בחודש אוגוסט 2015 דווח כי ויל סמית', כוכב הסדרה המקורית, יפיק גרסה מחודשת לסדרה. ב-18 בנובמבר 2020 שודר ספיישל איחוד של הסדרה ב-HBO Max, לרגל 30 שנה לשידורה הראשון. הספיישל הלא מתוסרט, איחד את רוב שחקני הסדרה המקוריים. הספיישל כלל מחווה לשחקן ג'יימס אייברי (הדוד פיל), אשר נפטר כ-7 שנים קודם לכן. עלילת הסדרה מתמקדת בויליאם "ויל" סמית' (מגולם על ידי ויל סמית'), נער אפרו-אמריקני עני משכונות מצוקה בפילדלפיה. לאחר שוויל מסתבך בקטטה, אימו מחליטה לשלוח אותו לחיות עם דודיו המבוססים באחוזתם המפוארת בשכונת היוקרה בל אייר שבלוס אנג'לס, על מנת שירכוש השכלה טובה ויתרחק מחיי הפשע של שכונות המצוקה במערב פילדלפיה. לאורך הסדרה ויל לומד להסתגל לסביבה החדשה, על אף שהתנהגותו ושגרת חייו שונים באופן מהותי מאלה של בני משפחתו שבבל-אייר. רוב ההומור בסדרה נובע מהפער בין השכונה ממנה בא ויל למקום הכל כך שונה אליו הגיע, אבל לסדרה גם פן רציני יותר והוא עוסק גם בנושאים עמוקים יותר כמו יחסים בין גזעיים, מצב השחורים בחברה האמריקאית, אחריות, חיפוש עצמי ועוד. ויליאם "ויל" סמית' (מגולם על ידי ויל סמית') - הדמות הראשית של הסדרה. עבר מפילדפיה לבל אייר שבלוס אנג'לס. מכנה את דודיו "דוד פיל", ו"דודה ויו". נוהג תמיד לעשות בלגן. פיליפ בנקס (מגולם על ידי ג'יימס אייברי) - דודו חם המזג של ויל. עורך דין מצליח ובוגר אוניברסיטת פרינסטון. ויל תמיד יורד על זה שהוא שמן. שונא את החבר של ויל ג'אז. נבחר להיות שופט בבית המשפט העליון. ויויאן סמית'-בנקס (מגולמת על ידי ג'נט הוברט-ויטן בעונות 1–3 ועל ידי דפני מקסוול ריד בעונות 4–6) - דודתו של ויל. פרופסור -עובדת כמרצה. בעונה השלישית נכנסה להיריון ולקראת סוף העונה יולדת וקוראת לילד ניקי. הילרי בנקס (מגולמת על ידי קארין פרסונס) - בת דודתו היומרנית והמפונקת של ויל. רוב הזמן היא קונה דברים בשביל מראה עיניה. התכוונה להתחתן עם בן זוגה טרבור, אולם הוא נהרג בתאונת בנג'י בעת הצעת הנישואין. קרלטון בנקס (מגולם על ידי אלפונסו ריביירו) - בן דודו הפדנטי של ויל. חנון מקצועי. ויל תמיד יורד על זה שהוא נמוך מאוד. בקרלטון יש גם צד נשי שבו לפעמים צורח כמו בחורה. חלומו הוא להתקבל לאוניברסיטת פרינסטון ואכן גם מתקבל לשם. אשלי בנקס (מגולמת על ידי טטיאנה עלי) - בת דודתו של ויל, ואחות של הילרי וקרלטון. בעונה הראשונה היא בת 12, והיחידה בבית שמסתדרת עם ויל. בין עונה-4 ל-5 הופכת לנערה מתבגרת. בסוף הסדרה עוברת עם הילרי לניו יורק. ניקי בנקס (מגולם על ידי רוס בייגלי בעונות 5–6) - בנם הצעיר של משפחת בנקס אשר נולד לקראת סוף העונה השלישית. ג'פרי ברברה באטלר (מגולם על ידי ג'וזף מארסל) - משרתם הבריטי של משפחת בנקס. ג'אז (מגולם על ידי די ג'יי ג'אזי ג'ף) - חברו החצוף אך חביב של ויל אשר מתגורר בעיר קומפטון בדרום מזרח קליפורניה ומגיע לביקורים תכופים בבית המשפחה בבל אייר. המשפחה (במיוחד הדוד פיל) תמיד זורקת אותו מהמרפסת כשהוא מגזים בירידות שלו עליהם. ויולה סמית' (מגולמת על ידי ורני ווטסון ג'ונסון) - אימו של ויל. תמיד יורדת על אנשים (במיוחד על דוד פיל). ליסה וילקס (מגולמת על ידי ניה לונג) - חברתו של ויל בעונה החמישית. ארוסתו לשעבר של ויל. הלן סמית' (מגולמת על ידי ג'ניפר לואיס) - אחותה הקולנית של ויויאן, היא התגרשה מבעלה כמה פעמים ויש לה בן בשם בובי שהמשפחה רואה כגורם בעיות רציני במיוחד. ג'ניס סמית' (מגולמת על ידי שרלין וודארד) - אחותה הצעירה של ויויאן, נשואה לפרנק, המשפחה הייתה מופתעת שהם ראו שפרנק הוא לבן. ג'קי "ג'קלין" איימס (מגולמת על ידי טיירה בנקס) - חברת ילדות של ויל. קלוג "קורנפלייק" ליברבאום (מגולם על ידי מייקל ויינר) - חבר לכיתה של ויל וקארלטון בתיכון בל-אייר. שיר הפתיחה נכתב על ידי ויל סמית' וקווינסי ג'ונס השלישי (בנו של בעל חברת ההפקה של הסדרה, קווינסי ג'ונס) ובוצע על ידי די ג'יי ג'אזי ג'ף והפרש פרינס. הגרסה המלאה שלו הופיעה בשלמותה בתוכנית רק לעיתים נדירות. בפרקים הראשונים של הסדרה, הושמעו שלושת הבתים הראשונים של השיר וכן הבית השישי והשביעי בפתיחת התוכנית; עם זאת, החל מפרק מס' 9, רק שני הבתים הראשונים ושני הבתים האחרונים הושמעו, על מנת להאריך את הפרקים עצמם. בעונות הראשונה ותחילת העונה השנייה, גרסה אינסטרומנטלית של השיר הושמעה יחד עם כתוביות הסיום, על רקע תמונות מהפרק עצמו. מאוחר יותר, את המוזיקה והתמונות החליפו קטעים מצחיקים מצילומי הפרק. בעונה החמישית חזרו להופיע השיר והתמונות, עקב שינויים שנעשו באותו זמן בשידורי רשת NBC. באוגוסט 2020 נודע כי כוכב הסדרה, ויל סמית', ומורגן קופר בתהליכי פיתוח של גרסה מחודשת לסדרה. מדיה וקבצים בנושא הנסיך המדליק מבל אייר בוויקישיתוף אתר האינטרנט הרשמי של הנסיך המדליק מבל אייר (הקישור אינו פעיל, 12 באוגוסט 2024) הנסיך המדליק מבל אייר, ברשת החברתית פייסבוק "הנסיך המדליק מבל אייר", במסד הנתונים הקולנועיים IMDb (באנגלית) "הנסיך המדליק מבל אייר", באתר Rotten Tomatoes (באנגלית) "הנסיך המדליק מבל אייר", באתר Metacritic (באנגלית) "הנסיך המדליק מבל אייר", באתר HBO Max (באנגלית) "הנסיך המדליק מבל אייר", במסד הנתונים הקולנועיים KinoPoisk (ברוסית) אתר רשמי (ארצות הברית) אתר רשמי (בריטניה) (הקישור אינו פעיל, 12 באוגוסט 2024) אור ברנע, הנסיך המדליק לא גר כאן יותר: בחזרה לבל אייר, באתר ynet, 3 בינואר 2012 וויל סמית' מציג: האיחוד המדליק מבל אייר, באתר ‏מאקו‏, 26 במאי 2013 ניצן פינקו, ‏"הנסיך המדליק מבל אייר" הרבה יותר חתרנית ממה שזכרתם, באתר "Time Out ישראל", 23 ביולי 2019 רונית הורביץ, תלחצו על דוב'לה, חדשות, 26 באוקטובר 1993 "הנסיך המדליק מבל אייר" חוזרת בהפקתו של וויל סמית, באתר ynet, 13 באוגוסט 2015 'Fresh Prince of Bel-Air' Drama Reboot in the Works, The Hollywood Reporter (באנגלית)